3. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 56025 της 21/23 Οκτ. 1953 (ΦΕΚ Β΄ 231) Περί εγκρίσεως κανονισμού Ασφαλιστικών παροχών Επικουρικού Ταμείου Γερόντων και Ανικάνων Εργατών Μετάλλου. Κατηργήθη δια του άρθρ. 21 του δια Β.Δ. 26/1967 εγκριθέντος νεωτέρου Κανονισμού, αντικατασταθείς δια των διατάξεων αυτού (κατωτ. αριθ. 11). 4. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 38452/Υ. 396 της 17 Ιουν./2 Ιουλ. 1957 (ΦΕΚ Β΄ 181) Περί αυξήσεως συντάξεων Ταμείου Εργατών Μετάλλου. Έχοντες υπ’ όψει: 1)τας διατάξεις του Νόμ. 19/ 1944, 2)την υπ’ αριθ. 19786/55 απόφασιν της Νομισματικής Επιτροπής, 3)πρότασιν του Δ.Σ. του Επικουρικού Ταμείου Εξόδου Γερόντων και Ανικάνων Εργατών Μετάλλου, 4)την υπ’ αριθ. 53688/54 απόφασιν ημών (ΦΕΚ 46/9.3.54 τεύχος Β΄), 5)τας κρατούσας οικονομικάς συνθήκας, αποφασίζομεν: Όπως από 1ης Απρ. 1957 αι υπό του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλόμεναι συντάξεις αυξηθώσι κατά 7%. Εις την αύξησιν ταύτην δεν περιλαμβάνονται τα τυχόν καταβαλλόμενα επιδόματα φυματιώσεως και αναπηρίας. Τα μετά την παρούσαν αύξησιν καταβλητέα ποσά δέον όπως μη υπερβαίνωσι ποσοστόν 80% των αποδοχών, ας θα ελάμβανεν ο συνταξιούχος αν εξηκολούθη εργαζόμενος. 